Jennifer Lawrenceová

Jennifer Shrader Lawrenceová (* 15. august 1990, Louisville, Kentucky, USA) je americká herečka.
Jej prvou väčšou úlohou bola jedna z hlavných postáv televízneho seriálu "The Bill Engvall Show" (20072009). Neskôr sa objavila v nezávislých filmoch "Spálené životy" (2008) a "Do morku kosti" (2010) pričom za druhý z nich bola nominovaná na viaceré filmové ocenenia vrátane Oscara, či Zlatého glóbusu za najlepší ženský herecký výkon. V dvadsiatich rokoch sa tak stala druhou najmladšou herečkou nominovanou na Oscara v tejto kategórii. V roku 2011 účinkovala v akčnom sci-fi filme "". Získala uznanie filmových kritikov za svoj výkon vo filmovej sérii "Hry o život" (20122015), ktoré sú adaptáciami rovnomenných bestsellerov. Za film "Terapia láskou" (2012) získala Oscara za najlepší ženský herecký výkon v hlavnej úlohe, Zlatý glóbus za najlepší ženský herecký výkon a rad ďalších ocenení a nominácii. Časopis Rolling Stone ju označil ako „najtalentovanejšiu mladú herečku Ameriky“. Taktiež obdržala cenu BAFTA Award za najlepšiu herečku vo vedľajšej úlohe vďaka stvárneniu ustarostenej ženy v čiernej komédii "Špinavý trik" (2013). V roku 2015 si zahrala vo filme "Joy" (2015).
Mladosť.
Narodila sa a vyrástla v Louisville v štáte Kentucky. Má dvoch starších bratov, Bena a Blaina. Matka Karen (rod. Koch) je manažérkou detského tábora a otec Gary v minulosti vlastnil stavebnú firmu "Lawrence &amp; Associates".
Jennifer hrávala v miestnom divadle a v štrnástich rokoch sa rozhodla venovať hereckej kariére. Presvedčila rodičov, aby ju vzali do New Yorku a pomohli jej nájsť agenta, ktorý by ju zastupoval. Kým uspela v Hollywoode, študovala na strednej škole Kammerer Middle School ktorú dokončila s dvojročným predstihom. Okrem herectva počas dospievania pracovala ako zdravotná sestra na letných táboroch svojej matky.
Kariéra.
2006 – 2010: Začiatky a prelom.
Nikdy neabsolvovala žiadne dramatické krúžky ani kurzy herectva. Jej prvou úlohou bola postava Lauren Pearsonovej v televíznom seriáli "The Bill Engvall Show" (20072009), kde stvárnila dcéru rodinného poradcu Billa Engvalla. Za svoj výkon bola odmenená cenou "Young Artist Award" v kategórii "Outstanding Young Performer in a TV Series". Ako hosť sa objavila v niekoľkých ďalších seriáloch, medzi ktoré patria "Odložený prípad", "Médium" či "Monk".
V roku 2008 získala malú rolu vo filme "Garden Party" režiséra Jasona Freelanda. V tom istom roku sa objavila v režisérskom debute Guillerma Arriaga s názvom "Spálené životy", kde hrala po boku Charlize Theron a Kim Basingerovej. Za svoj výkon získala na Benátskom filmovom festivale cenu Marcella Mastroianniho v kategórii Najlepší nový mladý herec/herečka. Ešte v roku 2008 stvárnila jednu z hlavných postav, mladú zneužívanú Agnes, v rodinnej dráme "The Poker House". Za túto úlohu bola na losangeleskom filmovom festivale odmenená cenou za mimoriadny herecký výkon.
2011 – 2013: Nové filmy, ocenenia a úspech.
Za prielom v jej hereckej kariére označil časopis "BlackBook" film "Do morku kosti" (2010) režisérky Debry Granik, ktorý zvíťazil na Sundance Film Festival. V ňom stvárnila postavu sedemnásťročnej Ree Dolly žijúcej v pohorí Ozark, ktorá sa stará o duševne chorú matku a mladších súrodencov. Tá zistí, že jej otec založil rodinný dom a pozemky pre súdnu kauciu a následne zmizol, kvôli čomu hrozí celej rodine vysťahovanie. Za svoj herecký výkon si vyslúžila vysoké uznanie filmových kritikov. David Denby z denníku "The New Yorker" uviedol, že „film by bol nepredstaviteľný s kýmkoľvek menej charizmatickým, hrajúcim Ree“ a Peter Travers z časopisu "Rolling Stone" poznamenal: „jej výkon je viac než hranie, je to sťahujúca sa búrka. Jej oči sú odrazom toho, čo rve Ree srdce“. Bola taktiež nominovaná na viac než dve desiatky filmových ocenení, okrem iných na Zlatý glóbus za najlepší ženský herecký výkon či Academy Awards v tej istej kategórii, čím sa v dvadsiatich rokoch stala historicky druhou najmladšou herečkou nominovanou na túto prestížnu cenu. Obdržala viac než desať cien na filmových festivaloch i od filmových kritikov.
V roku 2009 hrala v temnej komédii "Pán Bobor" s Jodie Foster a Melom Gibsonom, film však mal premiéru až v roku 2011. V tom istom roku sa objavila v nezávislom filme "Like Crazy" a akčnom sci-fi ' režiséra Matthewa Vaughna, v ktorom stvárnila zápornú postavu Mystique. Tú by mala stvárniť i v pripravovanom filme ', ktorý má ísť do kín v roku 2014.
V roku 2012 hrala v trileri "Dom na konci ulice" režiséra Marka Tonderaie a pôvodne sa mala objaviť i vo filme "Divosi" režiséra Olivera Stonea, ale pre nabitý program musela odmietnuť. V tomto roku hrala ešte v dvoch filmoch za ktoré bola oceňovaná kritikou i divákmi.
Prvý z nich bol film "Hry o život" natočený na motívy rovnomenného románu Suzanne Collinsovej. Rola hlavej hrdinky Katniss Everdeenovej jej bola ponúknutá už v marci 2011, tri dni to však zvažovala, lebo bola zo začiatku vystrašená rozsahom filmu a prípadným dopadom svojho angažmánu. Kvôli filmu absolvovala rozsiahly tréning, ktorý zahŕňal kaskadérstvo, lukostreľbu, lezenie po skalách a po stromoch, bojové techniky, beh, parkour, pilates a jogu. Film mal premiéru v marci 2012 a stal sa z neho kasový úspech. Prelomovým bol aj fakt, že išlo o úspešný film na čele s hrdinkou. Časopis "Forbes" uviedol, že: „Nikto, kto videl "Hry o život" nemôže spochybniť schopnosť Jennifer Lawrence zahať akčnú hrdinku.“. Film mal mimoriadny ohlas medzi divákmi, tak i medzi filmovými kritikmi. Todd McCarthy z denníku "The Hollywood Reporter" o herečke vyhlásil, že stelesňuje Katniss „presne, ako si ju človek predstavuje v románe“ a je „ideálnou filmovou herečkou“, Kenneth Turan z "Los Angeles Times" napísal, že je „najlepšou možnou predstaviteľkou Katniss a kľúčovým faktorom vďaka ktorému je film Hunger Games spletitou obľúbenou zábavou so silným príbehom, ktorý vťahuje našu pozornosť“. Filmový kritik Roger Ebert z "Chicago Sun-Times" tiež súhlasil, že je herečka „vo svojej ústrednej úlohe silná a presvedčivá“. Za svoj herecký výkon získala viac než desiatku filmových ocenení a päť ďalších nominácii. V septembri 2012 začala pracovať na filmovej adaptácii druhého románu z knižnej trilógie "Hier o život" s názvom "", ktorý mal premiéru v novembri 2013.
Druhým bola romantická komédia "Terapia láskou" ("Silver Linings Playbook"), natočená na motívy rovnomenného románu Matthewa Quicka, v ktorej hrala po boku Bradleyho Coopera a Roberta De Nira. Za herecký výkon získala uznanie divákovi i kritikov. Peter Travers z časopisu "Rolling Stone" o nej napísal: „Je svojim spôsobom zázrak. Je drzá, oplzlá, smiešna, sprostá, nedbalá, sexy, plná života a zraniteľná. Niekedy v jednej scéne, dokonca v tú istú chvíľu. Žiadny zoznam nominovaných na Oscara pre najlepšiu herečku by nebol kompletný, keby nebola na jeho čele.“ Za výkon v tomto filme získala vôbec prvý raz ocenenie Zlatý glóbus v kategórii Najlepší ženský herecký výkon v komédii alebo muzikáli a Academy Award v kategórii Najlepší ženský herecký výkon v hlavnej úlohe. Obdržala i rad ďalších cien a nominácii.
V októbri 2012 bolo oznámené, že sa stane novou tvárou parfumu "Dior". Bola tiež zaradená na prvé miesto v rebríčku „Top 99 najžiadanejších žien“ pre rok 2013, zostavenom pánskym portálom AskMen.